दक्षिण अफ्रीका में चल रहे तीसरे टेस्ट मैच के दौरान गेंद के साथ छेड़खानी करने का मामला सामने आया है, शनिवार 24 मार्च 2018 को कैप्टाउन में ऑस्ट्रेलिया और दक्षिण अफ्रीका के बीच में टेस्ट मैच चल रहा था, जिसमें ऑस्ट्रेलिया के ओपनर बल्लेबाज कैमरन बैनक्रॉफ्ट को गेंद पर एक पीला पदार्थ रगड़ते हुए देखा गया था. इस पदार्थ की मदद से कैमरन गेंद को बदलवाना चाहते थे. वहीँ कुछ लोगों का कहना है कि गेंदबाजी में कुछ फायदा उठाने के लिए ऐसा किया गया. क्योंकि गेंद की टेम्परिंग करने से गेंद तोड़ा रुक कर आती है एवं साथ में एक्स्ट्रा स्विंग भी करने लगती है जिससे बल्लेबाज को गेंद समझने में परेशानी हो सकती है और बल्लेबाज आउट भी हो सकता है. लेकिन कैमरन अपने इस कार्य को करने में कामयाब ना हो सके. वहीँ इस मामले में कहा जा रहा है कि सीनियर्स प्लेयर ने ही कैमरन को बॉल टेम्परिंग करने का आदेश दिया था.